
1. Projekto rengimą paskatinusios priežastys, parengto projekto tikslai ir uždaviniai:
Sprendimo projekto tikslas – pakeisti Vilniaus rajono savivaldybei priklausančių vietinės reikšmės viešųjų kelių ir gatvių sąrašą.
Sprendimo projekto uždavinys – ištaisyti 22 seniūnijų prižiūrimų vietinės reikšmės kelių ir gatvių sąrašus.
2. Kaip šiuo metu yra reguliuojami projekte aptarti teisiniai santykiai:
Pagal Vilniaus rajono savivaldybės tarybos 2020 m. birželio 5 d. sprendimą Nr. T3-170 „Dėl Vilniaus rajono savivaldybės vietinės reikšmės kelių ir gatvių sąrašo patvirtinimo“.
3. Siūlomos naujos teisinio reguliavimo nuostatos ir kokių teigiamų rezultatų laukiama:
Teigiamas poveikis – pakeitus sąrašą, bus aišku, už kurių vietinės reikšmės viešųjų kelių ir gatvių priežiūrą atsakinga Vilniaus rajono savivaldybės administracija. Nesidubliuos keliai ir gatvės, sutampantys su melioratorių įrengtais keliais.
4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta:
Neigiamų pasekmių nenumatoma.
5. Lėšų poreikis ir šaltinis (-iai): 
Finansavimas nereikalingas. 
6. Projekto rengimo metu gauti specialistų vertinimai ir išvados:
Teisės akto projekto antikorupcinis vertinimas atliktas suderinus teisės akto projektą viešojo administravimo subjekte. Antikorupcinį vertinimą atliko korupcijos prevencijos vyr. specialistas Edward Zakrzewski.
7. Kiti pagrindimai, skaičiavimai ar paaiškinimai:
Atsižvelgiant į Lietuvos Respublikos žemės ūkio ministerijos 2024 m. gegužės 16 d. raštą Nr. SAVP-2024/395 „Dėl melioracijos apskaitoje esančių tiltų perėmimo savivaldybių nuosavybėn“, kad nesidubliuotų melioratorių įrengti keliai su Vilniaus rajono savivaldybės vietinės reikšmės keliais ir gatvėmis, išbraukti iš sąrašo melioratorių įrengtų kelių numerius.
8. Projektą siūloma svarstyti komitetuose:
Vadovaudamiesi Vilniaus rajono savivaldybės tarybos veiklos reglamento, patvirtinto Vilniaus rajono savivaldybės tarybos 2023 m. balandžio mėn. 13 d. sprendimu Nr. T3-119 „Dėl Vilniaus rajono savivaldybės tarybos veiklos reglamento patvirtinimo“, 56.1.17, 56.2.6, 56.4.22 papunkčiais, siūlome projektą svarstyti skubos tvarka Ekonomikos ir finansų, Kaimo, vietinio ūkio ir teritorijos planavimo (pagrindinis), Sveikatos, šeimos ir socialinių reikalų, Švietimo, kultūros, sporto ir jaunimo reikalų bei Teisėtvarkos ir savivaldos plėtros komitetuose.

